CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako  
Kontseilua,

2016

2017ko maiatza

Aurkibidea

orrialdea

[I. Sarrera 3](#_Toc488389563)

[II. Nafarroako Kontseiluaren 2016ko ekitaldiko urteko kontuei buruzko iritzia 6](#_Toc488389564)

[II.1. Auditoria finantzarioko iritzia 7](#_Toc488389565)

[II.2. Legezkotasunaren betetzeari buruzko iritzia 7](#_Toc488389566)

[Eranskina. Nafarroako Kontseiluaren 2016ko urteko kontuen laburpena 8](#_Toc488389567)

I. Sarrera

Nafarroako Kontseilua Nafarroako Foru Komunitateko organo aholku-emaile gorena da. Bere eginkizunen jardunean, Nafarroako Kontseiluak Espainiako Konstituzioa, Nafarroako Foru Eraentza Berrezarri eta Hobetzeari buruzko Lege Organikoa eta gainerako ordenamendu juridiko guztia betetzen dela begiratuko du. Kontseiluaren irizpenek ezin izanen dute egokitasun edo komenigarritasunari buruzko baloraziorik eduki.

Kontuen Ganberak, abenduaren 20ko 19/1984 Foru Legeari eta 2017rako jarduketa-programari jarraituz, Nafarroako Kontseiluaren 2016ko ekitaldiko urteko kontuak fiskalizatu ditu. Honako hauek osatuta daude kontu horiek: data horretan amaitutako ekitaldiari dagozkion aurrekontuko likidazioaren egoera-orria, balantzea, emaitza ekonomiko eta ondarezkoen kontua, ondare garbiaren aldaketaren egoera-orria eta eskudiruaren fluxuaren egoera-orria.

Urteko kontuen finantza-auditoriarekin batera, legezkotasuna betetzeari buruzko fiskalizazioaren plangintza egin eta bete dugu, honako honi buruzko iritzi bat eman ahal izateko: ea Kontseiluak ekitaldian zehar egindako jarduerak eta aurrekontu- eta finantza-eragiketak eta 2016ko ekitaldiko urteko kontuetan jasotako informazioa bat ote datozen, alderdi esanguratsu guztietan, funts publikoen kudeaketari aplikatzekoak zaizkion arauekin.

Honako hauek osatzen dute, funtsean, Kontseiluari 2016an aplikatzekoa zaion arau-esparrua:

* [Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoa](http://www.lexnavarra.navarra.es/detalle.asp?r=87).
* Nafarroako Kontseilua sortu zuen martxoaren 16ko 8/1999 Foru Legea, zeina aldatu baitzuten abenduaren 10eko 25/2001 Foru Legeak eta abenduaren 3ko 14/2004 Foru Legeak. Ekainaren 9ko 8/2016 Foru Legea, Nafarroako Kontseiluari buruzkoa. Aurrekoa aldatzen du eta egun hartatik dago indarrean.
* Otsailaren 28ko 90/2000 Foru Dekretua, Nafarroako Kontseiluaren antolamendu eta jardunbidearen Erregelamendua onesten duena, ekainaren 12ko 205/2000 Foru Dekretuak eta urtarrilaren 21eko 15/2002 Foru Dekretuak aldatu zutena.
* Apirilaren 4ko 13/2007 Foru Legea, Nafarroako Ogasun Publikoari buruzkoa.
* Ekainaren 9ko 6/2006 Foru Legea, Kontratu Publikoei buruzkoa.
* Urtarrilaren 29ko 1/2016 Foru Legea, 2016rako Nafarroako Aurrekontu Orokorrei buruzkoa.

Kontseiluak autonomia organiko eta funtzionala du bere jardueretan aritzeko. Haren aurrekontua Nafarroako Aurrekontu Orokorretan jasotzen da aurrekontu-programa independente gisa, eta kudeaketa ekonomiko eta aurrekontukoa Nafarroako Ogasun Publikoa arautzen duten printzipio eta arauen araberakoa da.

Nafarroako Gobernuko lehendakariak izendatutako zazpi kidek osatzen zuten Kontseilua. Nafartasun politikoa eta ospe aitortua duten legelarien artean izendatzen dira: bost Nafarroako Parlamentuak proposatzen ditu, eta gainerako biak Nafarroako Gobernuak hautatzen ditu.

Ekainaren 9ko 8/2016 Foru Legea, Nafarroako Kontseiluari buruzkoa. Aurrekoa aldatzen du, eta honako hau ezartzen du bigarren, hirugarren eta laugarren artikuluetan:

*“Kontseilua bost kidek osatuko dute, izen aitortua eta gutxienez ere hamabost urteko lanbide-esperientzia izan eta nafar izaera politikoa daukaten juristen artean izendatuak.*

*Nafarroako Kontseiluko kideak zortzi urtez izendatuko dira eta ezin izanen dira berriz hautatuak izan.*

*Nafarroako Parlamentuko Osoko Bilkurari dagokio hautatzea, gehiengo osoz, Nafarroako Kontseiluko kide izendatuak izateko proposatuko diren pertsonak.*

*Nafarroako Parlamentuko lehendakariak hautatu den pertsonaren izena jakinaraziko dio Foru Komunitateko lehendakariari, izenda dezan.”*

Kontseiluko gobernu- eta erabaki-organoa Osoko Bilkura da, kontseiluko kide guztiek osatua. Kontseilukideek hautatzen dituzte lehendakaria eta idazkaria.

Honela laburbiltzen dugu Kontseiluaren 2016ko ekitaldiko aurrekontu-likidazioari buruzko informazio garrantzitsua:

* Urte horretan, 294.759 euroko aurrekontu-gastua egin du eta 369.972 euroko diru-sarrerak izan ditu.
* Kontseiluak 2016an gastatutako 100 eurotik honako helburu hauetarako erabili da euro bakoitza, eta honakoen bidez finantzatu da:

|  |  |  |  |
| --- | --- | --- | --- |
| Gastuaren izaera | Kopurua | Finantza iturria | Zenbatekoa |
| Langileak | 41 | Transferentzien ondoriozko diru-sarrerak | 100 |
| Ondasun arruntak eta zerbitzuak | 59 |  |  |
|  | 100 e |  | 100 e |

* 2016ko abenduaren 31n, Kontseiluan bi enplegatu aritzen ziren: legelari bat (funtzionarioa) eta lehendakariaren idazkari bat (behin-behineko langilea). Urte honetako langile gastuetan 2012ko aparteko soldataren itzulketa partziala jaso da.
* 2016an, Kontseiluak 56 irizpen egin ditu; 2015ean, berriz, 36 izan ziren. Nafarroako Kontseiluaren ordainsari-ereduak ez du biltzen haren kideen profesionalizatzea. Kalte-ordain batzuk jasotzen dituzte txostenen eta irizpenen egile gisa parte hartzeagatik, eta dieta-sistema bat dute bileretarako bertaratzeak ordaintzeko. 2016an, irizpen horiek egiteak 104.994 euroko kalte-ordainak eragin ditu, eta bertaratzeengatiko dietek, berriz, 26.015 euro egin dute.
* Kontseiluak, arau indardunari jarraituz, 75.214 euro itzuliko dizkio Foru Ogasunari.

Txostenak bi atal ditu, sarrera hau barne. Bigarrenak gure iritzi finantzarioa eta legezkotasunaren betetzeari buruzkoa azaltzen du, Kontseiluaren 2016ko ekitaldiko urteko kontuei dagokionez. Txostenari eranskin bat gehitu diogu, urteko kontuen laburpen batekin.

Azterketa lana 2017ko apirilean egin dute auditoriako teknikari batek eta auditore batek osatutako lantalde batek, eta Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa honen emaitzak kontseiluburuari azaldu zitzaizkion, kasua bada egokitzat jotzen zituzten alegazioak aurkezteko, Nafarroako Kontuen Ganberari buruzko 19/1984 Foru Legeko 11.2 artikuluan aurreikusitakoari jarraituz. Jarritako epea iraganda, ez da alegaziorik aurkeztu.

Eskerrak eman nahi dizkiegu Nafarroako Kontseiluko langileei, lan hau prestatzeko emandako laguntzarengatik.

II. Nafarroako Kontseiluaren 2016ko ekitaldiko urteko kontuei buruzko iritzia

Nafarroako Kontseiluaren 2016ko ekitaldiko urteko kontuak fiskalizatu ditugu. Haren kontabilitatearen egoera-orriak laburbilduta jaso ditugu txosten honen eranskinean.

Nafarroako Kontseiluaren erantzukizuna

Kontseiluburua da urteko kontuak egiteko ardura duena. Urteko kontu horiek, Kontseiluko Osoko Bilkurari aurkeztuko dizkio, onets ditzan, halako moduz non irudi zehatza azal dezaten Unibertsitatearen ondareari, finantza-egoerari, emaitzei eta aurrekontu-betetzeari buruz, aplikatzekoa den finantza-informazio publikoko eta barne kontroleko arau-esparruari jarraituz, horren bidez prestatu eta aurkeztu ahal izateko iruzur edo akatsen ondoriozko oker materialik ez duten urteko kontu batzuk.

Urteko kontuak egiteko eta aurkezteko erantzukizunaz gainera, bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea urteko kontuei buruz eta gure fiskalizazioan oinarrituta egin diren eragiketen legezkotasunari buruz.

Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exigitzen dute etikaren arloko eskakizunak bete ditzagula, bai eta lanaren plangintza eta exekuzioa egin dezagula ere, honako helburuarekin: urteko kontuetan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko urteko kontuetan adierazitako zenbatekoei eta informazioari buruz, bai eta araudian ezarritako alderdi garrantzitsuak fiskalizatutako ekitaldian zehar betetzeari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak urteko kontuak egin ditzan eta legezkotasuna betetzen dela bermatzeko garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Azterketa honek barne biltzen du, era berean, aplikatutako kontabilitate-politiken egokitasuna eta zuzendaritzak egindako kontabilitate-estimazioen arrazoizkotasuna, bai eta urteko kontuen aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia biltzen du finantza-auditoriari eta legezkotasuna betetzeari buruzko finantza- eta fiskalizazio-auditoriaren iritzi aldatu gabeari eusteko.

II.1. Auditoria finantzarioko iritzia

Gure iritziz, urteko kontuek, alderdi aipagarri guztietan, irudi zehatza erakusten dute, Nafarroako Kontseiluaren ondareari eta finantza-egoerari dagokienez 2016ko abenduaren 31n, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.

II.2. Legezkotasunaren betetzeari buruzko iritzia

Gure iritziz, Kontseiluaren 2016ko ekitaldiari buruzko urteko kontuetan jasotako jarduketak, aurrekontu- eta finantza-eragiketak eta informazioa bat datoz, alderdi adierazgarri guztietan, funts publikoen kudeaketari aplikatzekoak zaizkion arauekin.

Txosten hau auditore Jesús Muruzabal Lerga jaunak proposatuta egin da, bera izan baita lan honen arduraduna, araudi indardunak ezarritako tramiteak bete ondoren.

Iruñean, 2017ko maiatzaren 31n

Lehendakaria,

Asunción Olaechea Estanga

Eranskina. Nafarroako Kontseiluaren 2016ko urteko kontuen laburpena

1. 2016ko aurrekontuaren likidazioa

Gastuen egoera-orria

(Eurotan)

|  |  |  |  |  |
| --- | --- | --- | --- | --- |
|  | Hasierako  aurrekontua | Behin betiko  aurrekontua | Aitortutako  betebeharrak | Ordaindutakoa |
| 1. Langile-gastuak | 170.304 | 170.304 | 121.932 | 121.932 |
| 2. Ondasun arruntak eta zerbitzuak erostea | 248.020 | 248.020 | 172.827 | 167.619 |
| 6. Inbertsio errealak | 28.000 | 28.000 | - | - |
| Gastuak, guztira | 446.324 | 446.324 | 294.759 | 289.551 |

Diru-sarreren egoera-orria

(Eurotan)

|  |  |  |  |  |
| --- | --- | --- | --- | --- |
|  | Hasierako  aurrekontua | Behin betiko  aurrekontua | Aitortutako  eskubideak | Kobratua |
| 4. Transferentzia arruntak | 418.280 | 418.280 | 369.952 | 369.952 |
| 5. Ondare bidezko diru-sarrerak | 44 | 44 | 20 | 20 |
| 7. Kapital-transferentziak | 28.000 | 28.000 | - | - |
| Diru-sarrerak, guztira | 446.324 | 446.324 | 369.972 | 369.972 |

2. 2016ko aurrekontu-emaitza

(Eurotan)

|  |  |  |  |
| --- | --- | --- | --- |
| Kontzeptuak | Aitortutako  eskubide garbiak | Aitortutako  betebehar garbiak | Aldea  zenbatekoa |
| 1. Eragiketa ez-finantzarioak (1-7 kap.) | 369.972 | 294.759 | 75.214 |
| 2. Finantza-aktiboen eragiketak (8. kap.) | - | - | - |
| I. Ekitaldiko aurrekontu-emaitza (1+2) | 369.972 | 294.759 | 75.214 |
| II. Finantza-pasiboen alde garbia | - | - | - |
| III. Ekitaldiko aurrekontu-saldoa (I+II) | 369.972 | 294.759 | 75.214 |
| **IV. Ekitaldiko finantzaketaren superabita** |  |  | 75.214 |

3. Diruzaintzako gerakina 2016ko abenduaren 31n

(Eurotan)

|  |  |  |
| --- | --- | --- |
|  | 2015 | 2016 |
| + I. Ekitaldiaren amaieran kobratzeko dauden zordunak  Ekitaldiko diru-sarreren aurrekontukoak  Itxitako diru-sarreren aurrekontukoak | 0 | 0 |
| - II. Ekitaldiaren amaieran ordaintzeko dauden hartzekodunak | 3.230 | 5.208 |
| Ekitaldiko aurrekontuko diru-sarreren aurrekontukoak  Itxitako aurrekontuko diru-sarreren aurrekontukoak  Aurrekontuz kanpoko beste eragiketa batzuetakoak | 3.230 | 5.208 |
| + III. Ekitaldi amaierako funts likidoak | 125.411 | 80.421 |
| IV. Atxikitako diruzaintza-gerakina | 0 | 0 |
| V. Gastu orokorretarako diruzaintza-gerakina (I-II+III-IV) | 122.181 | 75.214 |
| Diruzaintzako gerakina, guztira (IV+V) | 122.181 | 75.214 |
| *Foru Ogasunari itzuli beharreko funtsak* | *122.181* | *75.214* |

4. Egoera-balantzea 2016ko abenduaren 31n

(Eurotan)

|  |  |  |
| --- | --- | --- |
| Aktiboa | 2015 | 2016 |
| *Ibilgetu garbia* | *6.375* | *4.029* |
| Altzariak eta tresnak | 2.854 | 2.283 |
| Informazioa prozesatzeko tresneria | 2.619 | 1.746 |
| Bestelako ibilgetu materiala | 902 | - |
| *Aktibo zirkulatzailea* | *125.411* | *80.421* |
| Diruzaintza | 125.411 | 80.421 |
| Epe laburreko zordunak | - | - |
| Aktiboa, guztira | 131.786 | 84.450 |

|  |  |  |
| --- | --- | --- |
| Garbia eta pasiboa | 2015 | 2016 |
| *Ondare garbia* | *128.556* | *79.243* |
| Ondarea | 6.375 | 4.029 |
| Ekitaldiko emaitza | 122.181 | 75.214 |
| *Epe laburreko hartzekodunak* | *3.230* | *5.208* |
| Aurrekontukoak ez diren bestelako hartzekodunak | - | - |
| Foru ogasun publikoa, PFEZa dela eta | 3.230 | 5.208 |
| Garbia eta pasiboa, guztira | 131.786 | 84.450 |

5. 2016ko emaitzen kontua

(Eurotan)

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2015 | 2016 |  |  |  | 2015 | 2016 |
| Langile-gastuak | 120.589 | 121.932 |  |  | Diru-sarrera finantzarioak | 16 | 20 |
| Kanpoko lanak, hornikuntzak eta zerbitzuak | 128.905 | 172.827 |  |  | Transferentzia arruntak | 371.659 | 369.952 |
| Amortizazioa | 3.905 | 2.346 |  |  | Ibilgeturako diru-laguntzen emaitzen egozpena | 3.905 | 2.346 |
| *Aurrezkia (emaitza positiboa)* | *122.181* | 75.214 |  |  |  |  |  |
| Guztira | 375.580 | 372.318 |  |  | Guztira | 375.580 | 372.318 |

6. 2016ko ondare garbian izandako aldaketen egoera-orria

(Eurotan)

|  |  |  |  |
| --- | --- | --- | --- |
|  | Jarritako  ondarea | Sortutako  ondarea | Guztira |
| Amaierako ondare garbia, 2015 | 6.375 | 122.181 | 128.556 |
| *Ekitaldiko aldeak* | *-2.346* | *-46.968* | *-49.313* |
| Ekitaldian aitortutako diru-sarrerak eta gastuak |  | 75.214 |  |
| Ondare garbian izandako beste alde batzuk | -2.346 | -122.181 |  |
| Amaierako ondare garbia, 2016 | 4.029 | 75.214 | 79.243 |

7. 2016ko eskudiru-fluxuen egoera-orria

(Eurotan)

|  |  |  |
| --- | --- | --- |
|  | 2015 | 2016 |
| **I. Kudeaketa-jardueretako eskudiru-fluxuak** |  |  |
| A) Kobrantzak | 253.343 | 248.040 |
| Jasotako transferentziak eta diru-laguntzak | 253.327 | 248.020 |
| Kobratutako interesak eta dibidenduak | 16 | 20 |
| Beste kobrantza batzuk | - | - |
| B) Ordainketak: | -131.149 | -170.849 |
| Hornidurak | 39.897 | 41.818 |
| Bertaratze-dietak eta kontseilarien irizpenengatiko ordainak | 73.023 | 107.188 |
| Beste ente publiko batzuen kontura bildutako baliabideen kudeaketa | 18.229 | 21.843 |
| Ordaindutako interesak | - | - |
| *Kudeaketa-jardueretako eskudiru-fluxu garbiak (A+B)* | *122.194* | *77.191* |
| **II. Inbertsio-jardueretako eskudiru-fluxuak** |  |  |
| C) Kobrantzak: | - | - |
| Inbertsio errealen salmenta | - | - |
| Finantza-aktiboen salmenta | - | - |
| D) Ordainketak: | - | - |
| Inbertsio errealen erosketa | - | - |
| Finantza-aktiboen erosketa | - | - |
| *Inbertsio-jarduerengatiko eskudiru-fluxu garbiak (C+D)* | *0* | *0* |
| **III. Finantzaketa-jardueren eskudiru-fluxuak** |  |  |
| E) Ondarean izandako gehikuntzak | - | - |
| Ondareari egindako ekarpenak | - | - |
| F) Nafarroako Foru Komunitateko Administrazioari egindako ordainketak | -96.373 | -122.181 |
| Ekarpenen itzulketa eta emaitzen banaketa | -96.373 | -122.181 |
| *Finantzaketa-jarduerengatiko eskudiru-fluxu garbiak (E+F)* | *-96.373* | *-122.181* |
| **VII. Eskudiruaren handitze/gutxitze garbia** | **-25.821** | **-44.990** |
| Eskudirua ekitaldiaren hasieran | 99.590 | 125.411 |
| Eskudirua ekitaldiaren amaieran | 125.411 | 80.421 |